stanford-oval/wikipedia huggingface dataset:
Neljätoista hädässäauttajaa
Hädässä auttajat

Neljätoista hädässä auttajaa ovat yleisimmässä kokoonpanossaan seuraavat:
| Nimi (Vaihtoehtoisia muotoja) | Muistopäivä | Avun lähde |
| --- | --- | --- |
| Agathius (Acacius) | c7. toukokuuta | pääkipuun |
| Barbara  | n4. joulukuuta | kuumeeseen, äkkikuolemaan, tulta ja salamaa vastaan; rakentajien, tykkimiesten ja kaivostyöläisten suojelija |
| Blasius (Blase, Blaise) | a3 helmikuuta | kurkkutauteja vastaan; kotieläinten ja villankarstaajien suojelija |
| Cyriacus | i8. elokuuta | kuolinvuoteella tapahtuvia kiusauksia, silmäsairauksia ja paholaisen riivausta vastaan |
| Dionysius (Denis) | l9. lokakuuta | päänsärkyä ja paholaisen riivausta vastaan |
| Egidius (Aegidius, Giles) | j1. syyskuuta | ruttoa, epilepsiaa, mielenvikaisuutta ja painajaisia vastaan; kerjäläisten, rampojen ja imettävien äitien suojelija |
| Elmo (Erasmus Formialainen) | d2. kesäkuuta | suolten ja vatsan vaivoja sekä kotieläinten tauteja vastaan; merimiesten suojelija |
| Eustachius (Eustace, Eustathius) | k20. syyskuuta | perheriitoja, eripuraa ja tulta vastaan; metsästäjien, palomiesten ja vaikeuksissa olevien suojelija |
| Katariina Aleksandrialainen | m25. marraskuuta | äkkikuolemaa ja kielivaivoja vastaan; filosofien, teologien, neitsyiden, naispuolisten opiskelijoiden, saarnaajien, kuolemaa tekevien, pyöräntekijöiden, savenvalajien ja muiden rattaiden ja pyörien parissa työskentelevien suojelija |
| Kristoforos (Christophorus) | g25. heinäkuuta | ruttoa, ukkosta, myrskyjä ja matkalla kohdattuja vaaroja vastaan; matkustavaisten suojelija |
| Margareeta | f20. heinäkuuta | selkä- ja munuaisvaivoja sekä paholaisten vainoa vastaan; raskaana olevien ja synnyttäjien sekä vainon kohteeksi joutuneiden suojelija |
| Panteleimon (Pantaleimon, Pantaleon) | h27. heinäkuuta | syöpää ja keuhkotautia vastaan; lääkäreiden ja kätilöiden suojelija |
| Vitus (Veit, Guy) | e15. kesäkuuta | tanssitautia, epilepsiaa, salamaa, myrskyjä ja eläinten puremia vastaan |
| Yrjö (Georgius, George, Yrjänä) | b23. huhtikuuta | petoja ja kotieläimiin kohdistuvia vaaroja vastaan; sotilaiden suojelija |

Näistä pyhimyksistä noin puolet ovat historiallisia henkilöitä (Blasius, Cyriakus, Elmo, Pantaleimon, Vitus ja Yrjö), kun taas loput ovat pseudohistoriallisia tai legendaarisia hahmoja (Agathius, Barbara, Dionysios, Eustachius, Katariina Aleksandrialainen, Kristoforos ja Margareeta).
Eri aikoina ja paikoissa joidenkin näistä neljästätoista sijaan joukkoon luettiin muita pyhimyksiä, kuten pyhä Antonius Suuri, pyhä Leonhard, pyhä Nikolaus, pyhä Sebastianus, Northumbrian Oswald, pyhä Sixtus II, pyhä Apollonia, Dorothea Caesarealainen, Regensburgin pyhä Wolfgang, tai pyhä Rochus. Ranskassa joukkoon lisättiin Neitsyt Maria viidentenätoista auttajana.
Neljäntoista pyhän basilika

Neljäätoista hädässä auttajaa kunnioitetaan Baijerissa yksinkertaisesti "neljänätoista pyhänä" (saks. vierzehn Heiligen). Bad Staffelsteinin kaupungissa Oberfrankenissa sijaitseva Basilika Vierzehnheiligen on omistettu näille pyhimyksille. Rokokootyyliä edustava kirkko rakennettiin vuosina 1743 - 1772, ja se on edelleen pyhiinvaelluskohde.
Hädässä auttajien kultti sai tarinan mukaan alueella alkunsa, kun syyskuussa 1445 läheisen fransiskaaniluostarin paimenpoika Hermann Leicht näki itkevän lapsen läheisen sisterssiläisluostarin omistamalla niityllä. Lapsi katosi hänen koettaessaan nostaa sen maasta, mutta se ilmestyi vähän myöhemmin samaan paikkaan kahden palavan kynttilän kanssa. Kesäkuussa 1446 Leicht näki lapsen kolmannen kerran; tällöin sillä oli rinnassaan punainen risti ja seurassaan kolmetoista muuta lasta. Legendan mukaan lapsi sanoi heidän olevan neljätoista auttajaa, ja haluavan että paikalle rakennettaisiin kappeli jossa he voisivat levätä. Jos paikalliset tekisivät heille tämän hyvän työn, he vuorostaan tekisivät hyviä töitä näille. Tarinan jatkon mukaan seudulla alkoi pian tapahtua ihmeparantumisia neljäntoista pyhimyksen ansiosta.
Sisterssiläismunkit, joille niitty kuului, rakennuttivat paikalle kappelin, jonka alttari pyhitettiin jo vuonna 1448. Paikalle alkoi välittömästi saapua pyhiinvaeltajia, ja pyhiinvaellukset neljäntoista pyhän kirkkoon jatkuvat nykyäänkin toukokuun ja lokakuun välisenä aikana.
Kuvia

Yksi kuuluisimmista "neljäntoista pyhän" kuvallisista esityksistä on vuodelta 1503 oleva kaksiosainen alttaritaulu Oberfrankenin Lichtenfelsissä sijaitsevassa luostarissa. Se on Matthias Grünewaldin työtä.
Grünewaldin alttaritaulun ensimmäinen paneeli
Grünewaldin alttaritaulun toinen paneeli
Aiheesta muualla

Wikimedia Commonsissa on kuvia tai muita tiedostoja aiheesta .
Litania neljälletoista pyhälle auttajalle
Das Ökumenische Heiligenlexikon – Heilige Nothelfer
Basilika Vierzehnheiligen
Diashow joka esittää Basilika Vierzehnheiligen:iä
Basilika Vierzehnheiligen
Pohjois-Kosovo

| Pohjois-Kosovo |
| --- | --- |
 Pohjois-Kosovo merkittynä oranssilla.
Valtio:   Kosovo
Hallinto:  
 – suurin kaupunki:  Pohjois-Mitrovica
Pinta-ala:  1 007 km2 km²
Väkiluku:  79 910
 – väestötiheys:  79.3/km2 as./km²
Pohjois-Kosovo (Serbiaksi: Северно Косовo, Albaniaksi: Kosova Veriore) on Kosovossa sijaitseva neljästä serbien asuttamasta kunnasta koostuva alue. Kunnat ovat Pohjois-Mitrovica, Leposavić, Zvečan ja Zubin Potok.
Väestö

Pohjois-Kosovo koostuu neljästä kunnasta ja sen pinta ala on 1 007 neliökilometriä.
Ennen Kosovon sotaa serbit olivat alueen enemmistö ja vähemmistöjä olivat albaanit, bosniakit ja romanit. Vuoden 1991 väestönlaskennan mukaan Zvečanissa, Leposavićissa ja Zubin Potokissa asui yhteensä n. 50 000 ihmistä, joista enemmistö oli serbejä. Mitrovicassa asui pääasiassa albaaneja etnisesti sekoittuneita.
Vuoden 2015 Euroopan turvallisuus- ja yhteistyöjärjestö arvion mukaan Pohjois-Kosovon alueella asuu yhteensä n. 79 910 ihmistä, joista 88% on serbejä, 8% albaaneja ja 2% bosniakkeja ja muita.
Maantiede

Pohjois-Kosovossa on paljon mineraaleja ja siellä sijaitsi ennen Trepčan kaivoskompleksi. Alueen pohjoisosassa on Kopaonik-vuoren harjanne.
Talous

Sotaselvennä heikensi alueen taloutta. Vuonna 2006 77% Mitrovican väestöstä oli työttömiä. Suurin työllistäjä oli Trepčan kaivoskompleksi, joka työllisti 4 000 ihmistä. Kaivos kuitenkin saastutti ympäristöä vakavasti ja se lakkautettiin elokuussa 2000. Alueella käytetään enemmän Serbian dinaaria kuin euroa. Nautintoaineiden kuten alkoholin salakuljettamisesta on tullut yleinen liiketoiminta Pohjois-Kosovossa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:North Kosovo
Pohjois-Kosovon etnisten ryhmien kartta (serbit sinisellä, albaanit punaisella).
Käännös suomeksi
Potkunpalauttaja

Devin Hester on yksi tunnetuimpia potkunpalauttajia
Potkunpalauttaja (engl. Return specialist) on amerikkalaisen jalkapallon pelipaikka. Potkunpalauttaja vastaanottaa potkaisevan joukkueen potkun ja pyrkii kuljettamaan pelipalloa mahdollisimman pitkälle vastustajan päätyyn. Potkunpalauttajat ovat yleensä joukkeensa nopeimpia ja vikkelimpiä pelaajia.
Potkupalauttaja on kentällä vain potkupeleissä, mutta yleensä potkunpalauttajalla on myös jokin muu pelipaikka hyökkäyksessä tai puolustuksessa.
Port Orford

Port Orfordin rantaviivaa
Port Orford on kaupunki Curryn piirikunnassa, Oregonin osavaltiossa, Yhdysvalloissa. Vuoden 2000 väestönlaskennassa kaupungin asukasluku oli 1 153. Sen pinta-ala on 4,2 neliökilometriä, josta 4,1 neliökilometriä on maata ja 0,1 neliökilometriä vettä. Asukastiheys kaupungissa on 278,2 as./km². Kaupunki perustettiin virallisesti vuonna 1935.
Aiheesta muualla

Wikimedia Commonsissa on kuvia tai muita tiedostoja aiheesta .
City of Port Orford
Port Stanley

| Port Stanley |
| --- | --- |
 Port Stanley ilmakuvassa
Valtio:  Yhdistynyt kuningaskunta
Territorio:  Falklandsaaret
Väkiluku (2016):  2 460
Infobox OKVirheellinen NIMI-arvo: 
Port Stanley (myös Stanley) on perustettu 1843 ja siitä tuli Falklandinsaarten pääkaupunki 1845. Paikan nimi on peräisin Edward Stanleystä, Greyn 14. jaarlista, joka toimi konservatiivipääministeri Robert Peelin II hallituksessa vuoden 1844 loppuun sota- ja siirtomaaministerinä. Vuonna 2012 Port Stanleyssä asui 2 460  asukasta, eli suurin osa Falklandin saarten 3 398 asukkaasta.
Englantilaiset asettuivat Port Stanleyn alueelle, koska se on hyvä luonnonsatama. Se tarjosi suojaa valaanpyyntialuksille, ja toisen maailmansodan aikana Britannian laivastolle.
Falklandin sodan aikana vuonna 1982 argentiinalaiset joukot valtasivat Port Stanleyn noin kymmeneksi viikoksi ja nimesivät sen Puerto Argentinoksi. Kaupunki kärsi huomattavia vaurioita brittilaivaston tulituksessa, joka myös tappoi kolme siviiliasukasta.
Brittijoukkojen vallattua kaupungin ympäristön sitä miehittäneet argentiinalaisjoukot antautuivat taisteluitta.
Stanleyssä on katedraali ja saaren ainoa sairaala. Kaupungintalolla toimii kirjasto.
Aiheesta muualla

Kuvia tai muita tiedostoja aiheesta Port Stanley Wikimedia Commonsissa
Pesäjuuret

| Pesäjuuret |
| --- | --- |
 Pesäjuuri (Neottia nidus-avis)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Epidendroideae
Suku::  Pesäjuuret Neottia  Guett.
Katso myös
   Pesäjuuret Wikispeciesissä   Pesäjuuret Commonsissa 
Infobox OKNimi-testi OK: 
Pesäjuuret (Neottia) on kämmekkäkasvien (Orchideaceae) heimoon kuuluva kasvisuku. Aiemmin suku koostui vain yhdeksästä lehtivihreättömästä kämmekkälajista, mutta nykyisin sukuun luetaan kuuluvaksi noin 65 lajia. Muun muassa kaksikoiden (Listera) sukuun kuvatut lajit on nykyisin siirretty osaksi pesäjuurten sukua. Nykyisin pesäjuurten sukuun kuuluu siis sekä lehtivihreällisiä että lehtivihreättömiä lajeja.
Suomessa tavataan kolmea nykyisin pesäjuurten sukuun kuuluvaa lajia: pesäjuuri eli linnunpesäjuuri (Neottia nidus-avis), herttakaksikko (Neottia cordata, syn. Listera cordata) ja soikkokaksikko (Neottia ovata, syn. Listera ovata).
Lajeja

Neottia camtschatea
Neottia convallarioides
Neottia cordata – herttakaksikko (syn. Listera cordata)
Neottia nidus-avis – pesäjuuri eli linnunpesäjuuri
Neottia nipponica
Neottia ovata – soikkokaksikko (syn. Listera ovata)
Aiheesta muualla

Laji.fi: Pesäjuuret (Neottia)
Flora of China: Neottia (englanniksi)
Principenkutoja

| Principenkutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Kutojat Ploceus
Laji::  princeps
Kaksiosainen nimi
 Ploceus princeps  (Bonaparte, 1851) 
Katso myös
   Principenkutoja Wikispeciesissä   Principenkutoja Commonsissa 
Infobox OKNimi-testi OKIUCN-testi OK: 
Principenkutoja (Ploceus princeps) on kutojalintu. Se on yksi Principen yleisimmistä lintulajeista.
Aiheesta muualla

Principe Golden Weaver (Ploceus princeps) - HBW 15, p. 178 Internet Bird Collection (video ja kuvia)
Pseudolaubuca

| Pseudolaubuca |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Aasiankarpit Xenocyprididae
Suku::  Pseudolaubuca  Bleeker, 1864
Infobox OKNimi-testi OK: 
Pseudolaubuca on aasiankarppien heimoon (Xenocyprididae) kuuluva aasialainen, makeissa vesissä elävä särkikalojen suku. Siihen luetaan seuraavat neljä lajia:
Pseudolaubuca engraulis (Nichols, 1925)
Pseudolaubuca hotaya Mai, 1978
Pseudolaubuca jouyi (Jordan & Starks, 1905)
Pseudolaubuca sinensis Bleeker, 1864
Przemysław Niemiec

| Przemysław Niemiec |
| --- | --- |
 Przemysław Niemiec
Henkilötiedot
Syntynyt: 11. huhtikuuta 1980 (ikä 44)
Kansalaisuus:   Puola
Pyöräilijä
Pituus:  184 cm
Paino:  62 kg
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies
Ura
Ammattilaisjoukkue(et)
2001–2003 2004–2010 2011–2018:  Amore & Vita Miche Lampre / UAE Team Emirates
Suurimmat voitot
 Slovenian ympäriajo 2005 Giro di Toscana 2006 Route du Sud 2009 Espanjan ympäriajo, etappi 
 Tiedot päivitetty: 14. tammikuuta 2018 
Przemysław Krzysztof Niemiec (s. 11. huhtikuuta 1980 Oświęcim) on puolalainen maantiepyöräilijä. Hän kilpaili Amore & Vita -joukkueessa 2001–2003, Miche-tallissa 2004–2010 ja Lampre / UAE Team Emirates -joukkueessa ammattilaisuransa loppuun 2011−2018.
Niemiec voitti Lagos de Covadongaan päättyneen, vuoristossa ajetun 15. etapin Espanjan ympäriajossa 2014.
Saavutuksia

Lähteet: Cycling Archives,
Prototype

Wikisanakirjassa on tähän liittyvä sananselitys: .
Prototype voi tarkoittaa ainakin seuraavia:
Prototype, vuonna 2009 julkaistu videopeli, joka sai 2012 jatko-osan Prototype 2
Prototype, vuonna 1994 perustettu progressiivinen metalliyhtye Yhdysvalloista
Prototype, ruotsalaisen Bodies Without Organs -yhtyeen albumi vuodelta 2004.
Pimeä netti

| Pimeä netti |
| --- | --- |

Kirjailija:  Jarno Alastalo
Kuvittaja:  Timo Numminen
Kansitaiteilija:  Timo Numminen
Kieli:  suomi
Genre:  tietokirja
Kustantaja:  Avain
Julkaistu:  lokakuu 2017
Ulkoasu:  sidottu/nidottu
Sivumäärä:  213
ISBN:  978-952-304-133-2
Löydä lisää kirjojaKirjallisuuden teemasivulta
Pimeä netti on vuonna 2017 julkaistu Jarno Alastalon kirja suomalaisista internetin underground-ilmiöistä ja ihmisistä.
Alastalo on tehnyt uransa foorumien ja yhteisöiden parissa. Hän on ollut vetämässä Suomi24-keskustelupalstaa, toiminut IRC-galleriassa, ja tällä hetkellä hänen työmaanaan on Heimo-yhteisöpalvelu. Koska kirja käsittelee sitä, mikä verkossa tapahtuu salassa, siinä puhutaan vahvaa salausta käyttävistä ohjelmista, kuten Tor-verkosta sekä muista tiedon salassa pysymisen mahdollistavista ohjelmista. Kirja ei kuitenkaan ole näiden ohjelmien käyttöopas, vaan siinä kerrotaan 25 ihmisen tarinat, joiden sisältö vaihtelee yhteiskunnan pimeältä puolelta harmaaseen tai ne kertovat vähemmistöistä.
Kirjassa pimeän netin käsitettä käytetään laajennetussa mielessä, koska muun muassa Kiinassa ja Turkissa esimerkiksi Facebook on pimeää nettiä. Vaikka pimeässä netissä on hakkereita, laittomien aineiden kauppiaita ja ostajia, niin hän kuitenkin näkee sen ennemminkin positiivisena kuin negatiivisena, koska se antaa ihmisille mahdollisuuden keskustella samanhenkisten kanssa. Alastalon mielestä Suomessa keskitytään liian paljon pimeän netin rikollisiin ja muihin negatiivisiin puoliin.
Kirjoittajan mukaan pimeä netti mahdollistaa esimerkiksi Yhdysvalloissa keskustelun aktivismista ja tiededebatin käymisen anonyymina. Ex-lestadiolainen kertoo, että uskonnollisen yhteisön painostuksen alla netti oli ainoa paikka, josta sai keskusteluapua ja tukea. Kertoja oli kirjoittanut salaa yli 15 000 viestiä Suomi24-foorumille kymmenen vuoden aikana. ”Seksibilettäjä” taas oli etsinyt netin kautta samanhenkistä seuraa, jonka kanssa ei tarvinnut solmia pitempiaikaisia suhteita. Pro-anoreksiaryhmä on Alastalon mukaan vertaistukea huonoimmillaan, koska siellä voi ilmapiiri olla väärään suuntaan kannustava.
Alastalo uskoo, että Tor-verkon käyttö yleistyy, koska ihmiset haluavat hallita omia tietojaan ja siten myös keskustelu anonymiteetin tarpeellisuudesta voimistuu.
Kirjan luvut

| --- | --- |
 Haluan antaa sinulle 39 900 000 euroa  Pohjoiskorealainen hakkeritarina ja muita Mikon seikkailuja virusmaailmassa  Huumeita huoltoaseman roskakatoksessa  Ehkä maailman paras warettaja  Kissoja ja tissejä  Kun Facebook on osa pimeää nettiä  Aktivisti hakee totuutta pimeästä verkosta  Pedofiili auttaa muita pedofiilejä  Bodarin pieni mömmökauppa  Kimppakivaa  Näin tilaat olemattomia pizzoja varastetuilla luottokorteilla  Kun peikko, aikamatkaaja ja enkeli kohtaavat netissä  Lakatut kynnet ja anoreksiateinit :  Hakkerin eettinen kansalaistottelemattomuus  Nettikiusattu  Halibileet  Suomen suosituin nettihuumekauppias saa vankilaan fanipostia  Sairaalloinen laihdutusyhteisö  Ristiretki lestadiolaisuuden pimeää puolta vastaan  Kinky-nörtti kinky-yhteisössä  Hän aloitti nude-bloggaamisen naisena lopetti jonakin muuna  FBI-agentti musiikkipiraattien jäljillä  Suomalainen graffititarina  Pikachun, ponin ja muumin pornoseikkailut  Moottoripyöräkerholaisen vastaisku poliisin mediapelille
Aiheesta muualla

Jarno Alastalo: Pimeä netti.  Vantaa:  Avain, 2017.  ISBN 978-952-304-133-2.
Kirjan kotisivut
Yle Areena: Salaisuus verkossa Juuso Pekkinen haastattelee kirjailijaa
Yle uutiset: Hakkereiden epäillään tilanneen olemattomia pizzoja varastetuilla luottokorttitiedoilla – ravintolat tempussa mukana
Ilta-Sanomat - Tietoturva: Tässä helppo salaussovellus, joka kelpaa Snowdenillekin
Potkumasurkka

Potkumasurkka on askelikkoselvennä, jota tanssitaan masurkka-tanssin A-osassa avoimessa tanssiotteessa. B-osassa tanssitaan polkkamasurkkaa tai vanhaa valssia.
Potkumasurkan askel

Ensimmäisellä iskulla ulkojalan askel (kevyesti polkaisten). Iskuilla kaksi ja kolme sisäjalan hyppyaskel, jonka aikana potkaistaan ulkojalkaa. Vanhassa potkumasurkan tyylissä potkujalka nousee vähän. Uudessa tyylissä potkusta tehdään näkyvämpi.
Moonmadness

| Moonmadness Camel |
| --- | --- | --- |

Studioalbumin tiedot
 Äänitetty : tammikuu 1976, Island Studios
 Julkaistu: 26. maaliskuuta 1976
 Formaatti: LP, CD
 Tuottaja(t): Rhett Davies, Camel
 Tyylilaji: progressiivinen rock
 Kesto: 39.32
 Levy-yhtiö:  Decca Records    Janus, Passport
Muut kannet
   Yhdysvaltain-painos
Listasijoitukset
  Yhdistynyt kuningaskunta – 15.    Yhdysvallat – 118. Kts. lisää listasijoituksia
Camelin muut julkaisut
| The Snow Goose 1975 | Moonmadness 1976 | Rain Dances 1977 |
Singlet albumilta Moonmadness
 ”Another Night” Julkaistu: toukokuu 1976
Moonmadness on brittiläisen Camel-yhtyeen maaliskuussa 1976 julkaistu neljäs studioalbumi. Kyseisellä levyllä yhtye muutti tyyliään The Snow Goose -konseptialbumin jälkeen hieman yksinkertaisempaan suuntaan, vaikka sillä onkin jopa fuusiojazz-vaikutteita. Albumilla soittaa viimeistä kertaa yhtyeen klassinen kokoonpano (Andrew Latimer, Peter Bardens, Doug Ferguson, Andy Ward). Basisti Ferguson erosi yhtyeestä tammikuussa 1977.
Albumi on listasijoituksilla mitaten Camelin menestynein pitkäsoitto sekä Britanniassa (15.) että Yhdysvalloissa (118.). Lisäksi sitä pidetään yleisesti eräänä yhtyeen parhaimmista levyistä, minkä myötä sen katsotaan olevan yksi yhtyeen klassikkoalbumeista.
Albumilta julkaistiin singlenä kappale ”Another Night”.
Taustaa ja albumin työstö

Camel oli noussut kaupalliseen menestykseen edellislevy The Snow Goosen myötä, joka pohjautui Paul Gallicon samannimiseen novelliin. Albumi nousi Britanniassa listasijalle 22 vuoden 1975 kesällä ja myös paikallisten kriitikoiden antama palaute oli sävyltään kehuvaa; esimerkiksi Melody Maker -lehti julisti Camelin olevan ”Britannian kirkkain toivo”. Hyvästä kaupallisesta vastaanotosta huolimatta Camel päätti, ettei seuraavasta levystä tulisi enää konseptialbumia, vaan ”perinteisempi” Camel-levy. Esimerkiksi yhtyeen Yhdysvaltain Janus Records -levy-yhtiötä oli järkyttänyt se, että The Snow Goose oli kokonaan instrumentaalinen.
Näistä asetelmista kitaristi Andrew Latimer ja kosketinsoittaja Peter Bardens aloittivat levyn työstön. Tammikuussa 1976 alkoivat levyn äänitykset Island-studioilla. Levyn tuottajaksi tuli Rhett Davies, joka oli toiminut edellislevyllä äänittäjänä, ja jonka kanssa yhtyeellä oli erinomaiset välit. Hänen tuotantotyylinsä oli omiaan luomaan Moonmadnessilla yhtyeen mittakaavassa uuden tyylin.
Musiikki

Moonmadnessilla Camel hylkäsi edellislevy The Snow Goosen äänimaailmat – uudella albumilla olivat pääosassa kerrostetut kitarat sekä syntetisaattorit. Tästä syystä Moonmadnessia on verrattu Pink Floyd -yhtyeen vuoden 1975 albumiin Wish You Were Here. Eräs syy tyylin uudistamiseen oli levy-yhtiö Decca Records, joka vaati uudesta albumista kaupallisempaa kokeellisen The Snow Goosen jälkeen, ja musiikki onkin yhtyeeltä totuttua perinteisemmän kuuloista brittiläistä progressiivista rockia, vaikka mukana on vaikutteita myös fuusiojazzista. Lisäksi Moonmadnessin kappaleita on kuvattu edellisalbumia tiiviimmiksi ja helpommin lähestyttäviksi. Tunnelmaltaan albumilla vallitsevat vahvasti melankolia ja energisyys.
Albumi äänitettiin vain kolmessa viikossa, mutta siitä huolimatta levyn raitoja ”Song within a Song”, ”Another Night” ja ”Air Born” on pidetty eräinä Camelin parhaista kappaleista. Levyn avaava ”Aristillus” on lyhyt instrumentaali, jossa rumpali Andy Ward toistaa sanoja ”Aristillus, Autolycus”, jotka ovat kuun kraattereita. Sitä seuraava ”Song within a Song” on siinä kuultavan huilun ja laulun vaikutuksesta yleistunnelmaltaan rauhallinen. Kolmatta raitaa ”Chord Change” on verrattu The Dark Side of the Moon -albumin aikaiseen Pink Floydiin. Siinä on lukuisia osia, joiden myötä tunnelma vaihtuu useaan otteeseen. Peter Bardensin kirjoittama ”Spirit of the Water” äänitettiin albumin kappaleista ensimmäisten joukossa, ja sen työnimenä oli ”Piano Piece”. Sen ensimmäinen versio äänitettiin 26. tammikuuta 1976. Kappale nimettiin kuitenkin ”Spirit of the Wateriksi” pian sen jälkeen, kun sen laulu- ja huiluosuudet oli saatu nauhalle. Kappaletta on kuvattu lyhyeksi ja mystiseksi. B-puolen aloittava ”Another Night” sisältää kitarariffinsä osalta pienoisia hard rock -vaikutteita. Päätösraita, instrumentaali ”Lunar Sea”, puolestaan siirsi Camelin musiikkia astetta lähemmäs jazz-vaikutteita. Kyseisen kappaleen ja samalla koko albumin loppussa kuuluva ukkosen ääni tehtiin tarkoituksella jatkuvaksi niin pitkään, kunnes vinyylisoittimen neulan nosti ylös.
Moonmadness muodostaa löyhän kokonaisuuden, jonka kappaleissa kuvataan jokaisen Camel-jäsenen persoonaa. ”Air Born” on Andrew Latimer, ”Chord Change” Peter Bardens, ”Another Night” Doug Ferguson ja ”Lunar Sea” Andy Ward.